open-index/open-wikipedia-markdown huggingface dataset:
Ensenga yababundabunda Kyangwali

**Ensenga y’ababundabunda Kyagwali** nkambi y'ababundabunda mu Disitulikiti y'e Kibuube (eyali Disitulikiti y'e Hoima ) mu maserengeta ga Uganda .  Okuva 2021, Kyangwali alimu abantu 125,039.

## Eby’emabega
Ababundabunda okuva e Rwanda baatandika okubeera e Kyangwali ng’ekifo kino kiggulwawo mu myaka gya 1960. Okuva mu myaka gya 1990 okutuuka mu 2010, ababundabunda okuva mu Democratic Republic of the Congo ne Republic of the Congo baali babeera mu Kyangwali. Abantu abasoba mu 38,000 be baali babeera mu Kyangwali mu mwaka gwa 2015.  

Mu 2018, omuwendo gw’abatuuze gwali gulinnye okutuuka ku 83,558.  Mu mwezi gwa Gatonya 2021 omuwendo gw’abantu mu kitundu kino gwali guweze 125,039, mu maka 42,428 ag’enjawulo. Ku bano, ebitundu 81 ku buli 100 bakyala n’abaana ate 19 ku buli 100 bavubuka abali wakati w’emyaka 15–24. 

## Empeereza y’ebyobulamu
Ensenga y’ababundabunda Kyangwali erina ebitongole ebidduukirira ababundabunda ebisoba mu 30 ebigezaako okuwagira ababundabunda. Bino bikola nga ‘omukwanaganya assa mu nkola’ oba ‘omukwanaganya akola’ ne UNHCR . Kigambibwa nti endowooza emanyiddwa ennyo mu babundabunda abasomye ennyo eri nti ebitongole bino bisuubiza abagabi b’obuyambi okusinga bwe bituusa ddala. Kino kivuddeko okutondebwawo ebibiina ebisoba mu makumi abiri ebikola ku bantu (CBOs). Wadde ng’ebitongole bino ebisinga obungi bitandikibwawo ababundabunda nga byesigamye ku by’obugagga byabwe eby’omu kitundu, n’obuwagizi bw’abantu bennyini ababundabunda okuyamba abasinga okubeera mu bulabe mu bo,   ebimu ku bitongole bya CBO, nga CIYOTA  ( ekibiina ky’abavubuka eky’ensi yonna COBURWAS nga ekigendererwa kyakyo kukyusa Afrika ), ekibiina ky’abavubuka ekiteekateeka enkya (P4T),   ne Ray of Hope Africa (RAHA),  bagenze wala, ne bafuna okusiimibwa mu ggwanga n’ensi yonna okuva mu UNHCR, Banka y’ensi yonna, n’ebitongole ebirala n’abawaayo obuyambi.

*Emmunyeenye ya Kyangwali* egaba amawulire eri abantu ababeera mu Kyangwali. 

Ekifo eky’ekitalo ekya Think Humanity Health Centre Kyangwali, kyatandikibwawo mu mwezi gwa Muzigo owa 2012. Esangibwa kiromita 7 zokka ebweru w’enkambi y’ababundabunda e Kyangwali, ekola ng’ekifo ekikulu eky’ebyobulamu ng’abalwadde abasinga obungi abagenda mu nnaku zaabwe ez’obulamu bakyala, nga banoonya obujjanjabi ku mbeera ezitali zimu nga omusujja, typhoid, brucellosis, yinfekisoni z’omusulo ( UTIs), yinfekisoni z’okussa, obulwadde bw’okuzimba ekisambi (PID), ensonga ezikwata ku lubuto, n’endwadde z’ekiddukano.  Mu mwaka gwa 2021, pulojekiti ya Reproductive Health Uganda (RHU) ACCESS, eyassibwamu ssente gavumenti ya Bungereza (UKaid), yatongozebwa mu disitulikiti y’e Kikuube okwanguya okufuna empeereza y’ebyobulamu n’eddembe ly’okuzaala (SRHR) n’okuteekateeka amaka mu... ababundabunda n’ebitundu ebikyaza mu kifo ky’ababundabunda e Kyangwali. 

## Laba Era
Olukalala lw'ababundabunda abasenga mu Uganda

## Ebiwandiiko ebikozesebwa

## Ebiyungo eby’ebweru

*  
*
Betty Nakibuuka

**Betty Nakibuuka** era amanyiddwa nga Betty Nakibuuka Senyonjo (yazaalibwa mu 1975) muyimbi w'enyimba ez'ediini Munnayuganda, muwandiisi w'ennyimba, era omusinza . Ye maama w’omuyimbi w’enyimba ez'ediini Gloria Mulungi amanyiddwa nga Baby Gloria . Ezimu ku nnyimba ze yasinga okweyoleka kuliko ‘Baddu ba Yesu’, ‘Tukutendereza’, ‘Luyimba lwange’, ne ‘Munene Munene’, n’endala. Ng’omulimu guno guwezezza emyaka egisukka mu makumi abiri, yeenyweza ng’omuntu ow’amaanyi mu nsiike y’okuyimba enjiri mu Uganda.    

## Gyenvudde n’emirimu
Betty Nakibuuka yazaalibwa nga mwana ow’ekkumi n’omu ku baganda be kkumi na babiri. Ku myaka emito egy’obukulu 14, yatandika okukola. Nakibuuka ng’ali wamu ne nnyina, Rose Nakato, yeenyigira mu kutunda engoye enkadde buli luvannyuma lw'okusoma okusobola okufuna  okufuna ssente z’okusoma n’ebyetaago. Maama we bwe yatandika okufuna obulumi mu nyingo n'okuzimba,Nakibuuka amaanyi yagateeka mu kukola yekka. Mu 1991, Nakibuuka bwe yali akola emirimu gye egy'obusuubuzi nga bweyateranga okukola, yasanga ababuulizi abamatiza omuvubuka ono "okukwasa Yesu Kristo omulokozi emigugu gye gyonna." Nakibuuka yalina obwagazi eri abaana okuva mu buto, ekyamuleetera okwenyigira mu ssomero lya Ssande erya Klezia eryaweebwayo eri abavubuka. Yatandika okuyiiya n’okukwata ennyimba n’abato. Olwo n’asanga okusembezebwa n’okusiimibwa olw’ekitone kye eky’okuyimba ekyaggulawo ekkubo ly’okukwata ebisale by’olutambi lwe olusooka. Yayingira mu kuwagira ennyimba mu bitongole eby’ekitiibwa nga House of Manji, Silky Pads, ne Britania. 

## Ennyimba ze enkakafu
Ezimu ku nnyimba ze:   
 

## Obulamu bwe
Nakibuuka mufumbo ne John Senyonjo era abafumbo bano baagattibwa nga 3rd November 1999 mu kkanisa ya Full Gospel Church e Makerere.  Abaagalana bano balina abaana basatu okuli n’omuyimbi Gloria Mulungi amanyiddwa nga Baby Gloria .  

## Okusunsulwa ne Awaadi

* Mu 2004, Betty yalondebwa ng’omuyimbi omukyala asinga mu mpaka za TOP Radio National Music Awards ezaali mu kisaawe e Namboole nga October 8th 2004.
* Mu 2010, yawangula engule ya Tumaini Musical Award, ng’alaga ebituukiddwaako mu kuyimba mu kusooka. 
* Mu 2011, yasiimibwa n’ekirabo kya The Olive Musical Award, ekyayongera okunyweza ekifo kye mu kisaawe ky’okuyimba. 

## Laba ne

* Omwana Gloria
* Wilson Bugembe
* Gabie Ntaate

## Ebijuliziddwa
Brian Lubega

**Brian Lubega** Munnayuganda omuyimbi wa gospel , omuwandiisi w'ennyimba era omusumba .  Amanyiddwa nnyo olw’ennyimba ze eziyimbibwa mu kusaba kw’ekkanisa ez'enjawulo mu Uganda okusinga. Emyaka bwe gizze giyitawo, Brian awangudde awaadi eziwerako nga eya Royal Gospel Music Awards, Groove Awards era abadde agabana siteegi n’abayimbi abawerako ab’ettutumu nga Don Moen .  

## Obuto bwe n'okusoma kwe
Yatandika okuyimba mu 2003 ng’akyali mu siniya era yali mu kkwaaya y’ekkanisa.  Mu 2011, yafuuka omuyimbi wa gospel omukugu. 

## Omulimu gwe
Lubega yatandika okuyimba nga nnakyewa mu kkanisa ya Youth for Christ ministries mu luwummula lwe olwa Siniya ey'omukaaga.  Oluvannyuma yafulumya olutambi lwe olwasooka olwa Nungamya, abantu ne balusiima nnyo. Mu lutambi luno mwalimu ennyimba nga “Nungamya” ne “Wegukubira” ezaafuuka ez’ettutumu mu Uganda n’ebweru. Mu 2018, Lubega yafulumya olutambi lwe olwokubiri olwa Wegukubira. Olutambi luno lwalimu ennyimba nga “Ndiwuwe” ne “Wegukubira” ezaazanyibwa ku empewo za leediyo ne ttivvi z’omu kitundu.  Mu 2016, Brian Lubega yatuuzibwa ku bwa Paasita, ng’agatta ebitone bye eby’okuyimba n’omulimu gwe yakola ng’omukulembeze w’eby’omwoyo. 

## Ennyimba ze
* Nungamya (2013) 
* Wegukubira (2018)
* Olungiya (2022) 

### Ennyimba
 • Linda Yesu • Nyanjala • Onkoledde • Bunyuma • Teli Akusinga • Victory • Support • Nesiimye • Wakitiibwa • Wegukubira • Sitoma • Nsiimye 
• Takadiwa • Olungiya • Asaanide • Mbaagala • Nungamya • Ndi Wuwe • As a Church • Kubayita • Tankwatibwa Nsonyi • Sijja Kowa • Okoze • Nungamya ntwala awo

## Awaadi n'okusunsulwa kwe

* 2019 Groove Awards Omuyimbi w'omwaka. 

## Laba ne

* Judith Babirye
* Omwana Gloria
* Betty Nakibuuka
* Wilson Bugembe

## Ebijuliziddwa
Rosemary Salmon

**Rosemary Salmon** ye mukyala omuto eyasooka okufuulibwa Miss Uganda nga 5th November 1967. Era ye munauganda eyasooka  okwenyigira mu mpaka z'ensi yonna. Yali Munauganda eyava mu Bungereza.

## Obulamu bwe n'ebyenjigiriza
Rosemary yali muyizi ku Makerere University. Ye jjajja wa Sharon Angella Nalukenge Salmon amanyiddwa nga Sharon O.

## Omulimu gwe
Rosemary yafuulibwa Miss Uganda nga November 5, 1967 ku Apollo Hotel kati emanyiddwa nga Sheraton Kampala Hotel mu 1966 Miss World, Reina Faria eyava mu India. Yali omu ku bantu omukaaga abaayingira mu mpaka za Miss World mu 1967 mu Lyceum Ballroom mu London, empaka ezaawangulwa Madeleine Hartog ow'e Peru nga 16 November 1967. Abantu omukaaga Abafirika abenyigira mu mpaka zino bava mu Gambia, Ghana, Kenya, Nigeria, Tanzania ne Uganda.

## Laba Nabiino

# Stellah Nantumbwe
# Miss Uganda 1967
# Madeleine Hartog-Bel

## Ebyawandiikibwa
George Washington

**George Washington** ye pulezidenti wa Amerika eyasooka. Yazaalibwa mu February 22 1732 mu Westmoreland county, Virginia era yali Genero w’Amerika era omuduumizi w’amagye g’amatwale mu nkyukakyuka ya Amerika era yafa mu December 14, 1799, Mount Vernon, Virginia, U.S Era ye taata eyatandikawo Amerika era yaweerezaako pulezidenti wa U.S. nga April 30, 1789 okutuuka nga March 4, 1797.

## Ebiwandiiko ebikozesebwa
Grace Birungi

**Grace Birungi** yazaalibwa nga 10 Ogwekumineebiri mu 1973, nga Munayuganda omudusi w'emisinde, nga esira yasinga kuliteeka mu mita 800 nga bw'aba asazeeko, aduka gya mita 400.

Yawangula omudaali gwa feeza mu mita 400 mu mpaka za 1996 egya African Championship egyali mu kibuga Yaounde, nga kuno kweyateeka omudaali gw'ekikomo mu mita 800 mu mizannyo gya All Africa Gamecs egyali mu 1999 mu kibuga Johannesburg. Nga yeetabye mu mizannyo gya Summer Olympics mu 2000, yakwata kifo kyakutaano mu mbiro gya mita 800 gyeyeetabamu, ekyamulemesa okweyongerayo okugenda kumutendera gwa laawuundi ey'okubiri.

## Ewalala w'oyinza okubigya

* Grace Birungi ng'ali ,mu mpaka za World Athletics
Jimbricky Norman Ochero

**Jimbricky Norman Ochero**, gwebasinga okumannya nga  **Norman Jimbricky Ochero** memba wa palamenti ya Uganda ey'ekumineemu (2021 to 2026), eyalondebwa mu kalulu ka bonna aka 2021, n'akiikirira disitulikiti ya Abim, mu konsitituweensi ya Labwor. Nga tanaba kwegata ku palamenti ya Uganda ey'ekumineemu,yawerezaako nga ssentebe wa LCV mu disitulikiti ya Abim. Yalondebwa mu palamenti ng'ali ku tikiti y'ekibiina ky'eby'obufuzi ekya National Resistance Movement (NRM). Bweyali mu palamenti ya Uganda, yawereza ku kakiiko akavunaanyizibwa ku by'embalirira y'abantu mu gavumenti ya wakati.

## Laba nabino

* Enkalala z'abakiise mu palamenti ya Uganda ey'ekumineemu
* Palamenti ya Uganda 
* Janet Grace Akech Okorimoe
* Disitulikiti ya Abim
* Ekibiina ky'eby'obufuzi ekya National Resistance Movement

## Ebirala by'oyinza okugoberera

* Website of the Parliament of Uganda

## References
Lagen Dawudi Atuka

**Lagen David Atuka** munabyabufuzi okuva mu Uganda, nga mukiisa mu palamenti ya Uganda ey'ekumineemu okuva mu konsitituweensu ya Agogo. Mu kulonda okwakomerezebwa, yafuna obululu 9,300, n'adira Makmot Otto eyafuna obululu 8,700.

## Ebijuliriddwa
James Mamawi

**James Mawawi** yazaalibwa mu Gwomwenda nga 29, 1988 Munnayuganda, munnabyabufuzi era omukiise mu Paalamenti ya Uganda ng'akiikirira konsityuwensi ya Adjumani ey'Obuvanjuba. Yalondebwa okugenda mu Paalamenti ku ttikiti y'ekibiina ky'eby'obufuzi ekya National Resistance Movement (NRM). Mu Paalamenti ey'ekkumineemu, aweereza ku kakiiko akavunaanyizibwa ku nsonga za Pulezidenti wa Uganda.

## Obulamu bwe n'okusoma kwe
Mawawi yazaalibwa Brani Festo ne Jovita Chandiga ku kyalo Itirikwa mu Disitulikiti y'e Adjumani. Yawasa Stella Komouo Mamawi nga balina abaana bana. Yatandika okusoma kwe ku Subbe Primary School, n'agenda ku Monosbala Secondary School ne St Benard's College mu Disitulikiti y'e Masaka gye yasomera Siniya. Alina Dipulooma mu byokuddukanya bizinensi z'ebyobulimi ne ddiguli mu byobulimi n'okukulaakulanya ebyalo gye yafuna okuva ku Yunivasite y'e Makerere.

## Ebyobufuzi

Mawawi yatandika okwenyigira mu byobufuzi ng'aweereza n'okukiikirira abantu b'omu kitundu kya Itirikwa ku lukiiko lwa Disitulikiti. Yeesimbawo ku ky'okukiikirira konsityuwensi ya  Adjumani ey'omu buvanjuba mu Paalamenti, mu kulonda kwa Paalamenti gye yafunira obululu 9633, n'awangula eyali mu kifo kino, Dulu Mark Angel eyafuna obululu 9354.

## Ebijuliriziddwamu
Muhammad Ssegirinya

**Muhammad Ssegirinya** (yazaalibwa mu Ogwokubiri 22, 1988 n'afa nga 9 Ogwolubereberye 2025) yali mubaka mu Palamenti ow'oludda oluvuganya Gavumenti mu Palamenti ya Uganda ng'akiikirira Kawempe ey'omubukiikakkono.

## Ebimukwatako n'eby'enjigiriza
Yazaalibwa mu 1988 mu Butale, Kadugala, mu disitulikiti y'e Masaka, mu Uganda. Yasomera ku Pimbas secondary school gyeyatuulira S4 ne S6, oluvannyuma n'atikirwa ne dipulooma mu by'amawulire okuva kutendekero lya Datamine Technical Business School ne diguli ey'okubiri mu bya sayaansi gyeyagya okuva ku Musa Body University.

## Obumannyirivu mu kukola
Ssegirinya munamawulire omukugu era omukiise mu palamenti ya Uganda. Yawerezaako nga kansala mu kitongole ekidukanya emirimu gy'ekibuga Kampala ekya  ng'akiikirira abantu ba Kyebando okuva mu 2016 okutuusamu 2020.

## Obulamu bwe mu by'obuufuzi
Mu 2011, Ssegirinya yeesimbawo ku ky'entebbe y'okukiikirira Kawempe y'omubukiika ddyo, wabula nebamuwangula. Yeesimbawo mu kamyuufu ka 2016 ak'ekibiina kya Forum for Democratic Change okulaba ani anaaba kiikirira mu palamenti ku lwa Kawempe ey'omubukiika ddayo, wabula nebamuwangula. Yeesimbawo  ku kifo ky'obwa kansala akiikirira Kawempe ey'obukiika ddyo ku kitebe kya KCCA ekya Kampala city hall era n'awangula.

Mu 2021, Ssegirinya yeesimbawo mu konsitituweensi ya Kawempe ey'obukiika ddyo ng'ali ku tikiti y'ekibiina ky'eby'obufuzi ekya National Unity Platform (NUP), n'awangula. Obuwanguzi bwe bwawakanyizibwa nnyo ou kubeyali avuganya nabo mu kkooti z'amateeka, naye oluvannyuma nebakusazaamu era kkooti n'emulangirira ng'omuwanguzi.

## Okukwatibwa, okutulugunya n'okujanjabibwa
Nga 3 Ogwomwenda 2021, Ssegirinya yayitibwa poliisi ya Uganda okugenda mu maaso g'ekitongole ekikola ku by'okunoonyereza ku buzzi bw'emisango annyonnyole ku byali bigambibwa nti yeenyigira mu kutemula abantu mu bitundu by'e Masaka.

Nga 7 Ogwomwenda 2021, kkooti enkulu ey'e Masaka yamusindika ku alimaanda n'emisango enna, esatu nga gyabutemu, ogumu nga gwa kwagala kwenyigira mu butemu. Yali mu kkomera ly'e Kitalya.

Obukakafu eri okulumiriza kuno tebwaletebwa. Kyali kikirizibwa nti Ssegirinya ne Ssewanyana baali bakwatiddwa olw'okubeera  abakiise abasinga okumannyikwa mu kuwakanya gavumenti. Ne mu 2005, abakiise abalala babiri baakwatibwa nga babalumiriza mungeri etaali ntuufu era oluvannyuma nebateebwa. Nga 13 Ogwokubiri mu 2023, ababbiri bani bateebwa ku kakalu ka poliisi. Nga 10 Ogwomunaana mu 2023 Ssegirinya yatuuka e Budaaki gyeyali mu kufunira obujanjabi mu ddwaliro lya AMC mu kibuga Amsterdam olw'ebiwundu byeyafuna olw'okutulugunyizibwa. Nga 9 Ogwolubereberye 2025 Muhammad ssegirinya yafiira mu ddwaliro e Lubaga mu kampala

## Ebijuliriziddwa

## Ebiwandiiko ebirala ebijuliziddwa

* <u>Website of the Parliament of Uganda</u>
Rachael Magoola

**Rachael Magoola** Muyimbi Munna Ugandan, omuwandisi w'enyimba, omuzinyi, era munabyabufuzi. Ali kitundu ku kibiina kya Afrigo Band. Mukulonda kwa bonna okwa 2021 yalondebwa okukikkirira abakyala mu Disitulikiti ya Bugweri mu Paalamenti ku tikiti ya National Resistance Movement.

## Obuto bwe n'okusoma kwe
Olugendo lwa Magoola olw'okuyimba yalutandikira waka kuba taata we, omugenzi Nicholas Magoola, yali musomesa w'ebyokuyimba mu masomero mangi ebuvanjuba bwa Uganda. Nga omuwala omuto, yayimbira mu kkwaya y'ekanisa era yakubanga n'ebivuga ewaka. Mu siniya eyokubiri, yagobebwa ku Tororo Girls School olw'okwenyigira mu mirimu gya bbandi nga ali muluwumula lwe somero. Mu 1983 Magoola yegatta ku Namasagali College noluvanyuma ku "Kaliro Teacher Training College" gyeyatendekebwa nga omusomesa wa siniya, omukugu mubyokuyimba n'ennimi. Yasomesa e Namasagali College okutuusa 1993 weyegattira ku Kyambogo University gyeyafunira diguli esooka mu Busomesa, ng'eno yakuguka nnyo mu by'okuyimba. Newankubadde yemuyizi eyasinga mu kibiina kyabwe, Magoola teyatikirwa kubanga yasabibwa obutagenda mu maaso n'okusoma oluvanyuma lw'okuduka ku yunivaasite okwegata mu kulambula ne Afrigo Band. Yalikodinga Obangaina e London wamu ne Afrigo Band oluyimba olwafuukirawo olw'amanyi. Magoola yadayo e Kyambogo University mu 2012 okumaliriza era n'okufuna diguli ye mu Busomesa.

## Okuyimba kwe
Magoola yegatta ku Afrigo gyeyayiyiza enyimba nyingi n'okukuguka mubyokuzina. Mu 2001 Rachel yatandika era natongoza ekibiina ekikye mweyalikodingira alubaamu ssatu: *Inhaife*, *Tyenda Wundi* ne *Tonyiiga*. Mu 2003, yava mu Afrigo band ne mu Uganda, Naagenda mu United Kingdom. E London's South Bank yakulemberamu ekibiina kya 'Women of Kampala' mu Kivulu Kya Afirika Eky'okuyimba e London naakolagana ne South African trumpeter Claude Deppa. Mu 2009 Rachel wamu n'ekibiina kye baayimba mukivulu kya Sauti za Busara e Zanzibar. Enyimba ze zirimu  ebirungo by'ennimi nebisoko okuva mu mawanga gona mu Uganda, era ne reggae ne zouk. Magoola alina alubaamu mukaaga: *Inhaife* (1997), *Tyenda Wundi* (1998), *Tonyiiga* (2000), *Atubembe* (2001), *Songs from the Source of the Nile* (2005) and *Eisadha* (2008).

## Alubaamu ze

* *Inhaife* (1997)
* *Tyenda Wundi* (1998)
* *Tonyiiga* (2000)
* *Atubembe* (2001)
* *Songs from the Source of the Nile* (2005)
* *Eisadha* (2008)

## Ebijuliziddwamu
Aloysius Mukasa

**Aloysius Mukasa TG , **yazaalibwa 1983. Munnayuganda omutandisi wa bizineensi, musuubufuzi era mubaka mu Paalamenti akiikirira Rubaga ey'Obukiikaddyo, mu Disitulikiti y'e Kampala mu Paalamenti ey'ekumineemu okuva mu 2021 okutuuka 2026. Y'omu ku ba memba b'ekibiina ekivuganya gavumenti ekya, National Unity Platform (NUP) ng'era muwagizi nnyo w'enjogera ya People Power, Our Power movement.

## Emirimu gye
Mukasa yatandika okulwanirira eddembe ly'abantu ng'akyali ku yunivasite y'e Ndejje. Ng'akyakolera wansi w'ekisinde kya People Power, yatona ambyulensi eri abantu ba Rubaga ey'Obukiikaddyo okubawa obujanjabi obw'obwangu n'okutambuza abalwadde abatalinda .

Mukasa yawangula beyali avuganya nabo abalala 14 okufuuka omukiise mu Paalamenti owa Rubaga ey'Obukiikakkono mu Kampala nga yawangula n'obululu 49,501 . Wabula obuwanguzi bwe bwawakanyizibwa omu ku baali besimbyeewo Nassolo Eugenia eyawandiika ebaluwa eri ekkooti enkulu ng'agisaba okusazaamu obuwanguzi ng'amulumiriza okubeera nga yali talina bipapula byabuyigirize. Ekitongole ekivunaanyizibwa ku bigezo mu Uganda ky'afulumya empapula z'obuyigirize nga kisinziira kukusaba lwa looya wa Nassolo, nga biraga yali yagwa ebigezo bya S6, ekyamufuula okubeera nga yali tagwanidde kubeera mukiise mu Paalamenti. Ebbaluwa y'okujulira yagibwayo mu kkooti enkulu oluvannyuma  Mukasa n'asigalayo mu kifo kye ng'omubaka mu Paalamenti. Yalayizibwa ng'omubaka mu Paalamenti akiikirira Rubaga y'Obukiikaddyo nga 19 Ogwokutaano 2021. Mu Paalamenti, yalondebwa kubukiiko omuli omu buvanjuba bwa Afrika .

## Ebijuliziddwa
Irene Linda Mugisha

**Irene Linda Mugisa**, Mukyala Munnayuganda, munnabyabufuzi, musawo wa bwongo era Omubaka mu Paalamenti akiikirira ekiuga ky'e Fort Potal muPaalamenti ya Uganda 11 nga akiikirira ekibiina ky'ebyobufuzi ekya National Resistance Movement.

## Ebimukwatako n'emisomo gye
Mugisa Diguli ye mu misomo gya social and community development yagifunira ku Yunivasite ya Mountain of the Moon, Dipuloma mu kubudaabuda abantu n'agifunira ku Yunivasite ya Uganda Martyrs, saako ne Satifikeeti okuva mu masomo ag'enjawulo omuli (gender and development, policy making and implementation in local government, finance business and customer management).

## Ebikwata ku mirimu gye
Mugisa alina obumanyirivu mu by'obufuzi bwa myaka 20, ng'abudaabuda abantu saako n'obuwandiisi ku kakiiko ka Gavumenti ey'awakati mu Kabarole. Era mukyala mukugu mu by'enkulakulana n'obumanyrivu mu kubudaabuda abantu era akoze n'ebitongole by'obwannanyini ebiwerako.

Mu 1997 Mugisa yaweereza ng'akulembera Kasusu cell mu Divizoni y'ekibuga kya Fort Portal. Era yaliko omuwandiisi mukitongole ekikwasaganya ekikula ky'abantu mu Divizoni y'obukiikaddyo bwa Munisipalite y'e Fort Portal.

Mu 2001, yalondebwa ku bwa Kansala w'abavubuka mu Disitulikiti y'e Kabarole n'oluvanyuma n'alondebwa ku bw'omuwandiisi mu kitongole ky'ebyensimbi n'okuteekeratekera Disitulikitiku myaka 24 era yeyali omuto ku bakulembeze abalala.

Mu 2021, Mugisa yawangula eky'omubaka omukyala ow'ekibuga ky'e Fort Portal City Woman MP race.

## Ebijuliziddwamu
Margaret Annet Muhanga Mugisa

**Margaret Annet Muhanga Mugisa** (yazaalibwa nga **4 Ogwomukaaga 1967****)** Munnayuganda, munnabyabufuzi era Mubaka mu Paalamenti akiikirira Divizoni y'Obukiikakkono bw'ekibuga ky'e Fort Portal mu Paalamenti ya Uganda ey'ekkuminemu. Ava mu kibiina ky'ebyobufuzi ekya National Resistance Movement. Era yaweerezaako ng'omubaka omukyala akiikirira Disitulikiti y'e Kabarole mu Paalamenti ya Uganda ey'ekkumi

## Emisomo gye n'obuto bwe
Margaret alina Diguli ey'okubiri

## Emirimu gye
Margaret yakolerako mu kitongole kya New Vision mu 1990 ng'aweereza mu mawulire agafa mu Paalamenti. Yali Mubaka mu Paalamenti owa Burahya mu Disitulikiti y'e Kabarole mu Paalamenti ya Uganda ey'ekkumi. Yawangula akalulu ka bonna aka 2021 mu kifo ky'omubaka mu Paalamenti owa Divizoni y'Obukiikakkono bw'ekibuga kya Fort Portal. Margaret yawagira eky'okuggya ekkomo ku kisanja ky'omukulembeze mu Paalamenti ey'ekkumi.

Margaret yatuula ku bukiiko bwa Paalamenti omuli parliamentary Committee on Commissions, State Authorities & State Enterprises.

## Ebimukwatako eby'omunda
Margaret mufumbo eri Michael Mugisha era balina abaana. Yayambako ku baana abava mu masomero sako n'okuzimba amasinzizo

## Laba na bino

# Olukalala lw'ababaka ba Paalamenti ya Uganda ey'ekkuminemu
# Irene Linda Mugisha
# Paalamenti ya Uganda
# National Resistance Movement

## Ebijuliziddwamu
Jessica Kayanja

**Jessica Kayanja** Musumba omunna Uganda, , afaayo ennyo ku mbeera z'abantu nga ayita mu kuyamba abali mubwetaavu era mutandisi w'emirimu. Amanyikiddwa nnyo nga mukyaala wa Robert Kayanja, omusumba omanyikiddwa ennyo mu Uganda era omutandisi wa Miracle Centre Cathedral.

## Okusoma kwe
Jessica yakola diguli ye esooka okuva ku Makerere University, gyeyafunira diguli mu nkolagana z'ensi mu 1992. Oluvanyuma yakola diguli ey'okubiri mu by'enjiri okuva ku Life Christian University mu 2019 era oluvanyuma yakola diguli ey'okusatu mu by'enjiri okuva ku Life Christian University mu 2021.

## Emirimu gye
Jessica Kayanja mutandisi wa Girl Power Ministries, ekitongole ekitakola magoba ekiwagira abawala n'abakyala abato okuyita mu kuwabula n'okusomesa. Ekitongole kino kirubirira okuzimba obuvumu n'obumanyirivu mu by'obukulembeze mu bakyala abato era kiyimusiza nnyo obulamu bw'abantu bangi mu Uganda n'ewabweru wayo.

Kayanja yenyigira nemumirimu gya Miracle Centre Cathedral, nga eno omwami we yemusumba omukulu era naye musumba mukkanisa eno. Nga bakolera wamu, bawadde ebitundu ebiteesobola mu Uganda omukisa gw'okusoma n'ebyobulamu. Emirimu egyenjawulo gyebakoze okusobola okukyusa embeera z'abantu mulimu okuteekesa mu nkola pulojekiti ezenjawulo, omuli okuzimba amasomero, okuwa abantu amazzi amayonjo, n'okutandikawo obulwaliro obutono mu byalo.

## Ebikwata ku bulamu bwe
Jessica Kayanja mufumbo ewa Robert Kayanja, era balina abaana basatu.

## Obumanyifu
Mu 2016, Jessica Kayanja yalondebwa aba African Gospel Media Awards ng'omu kubakyala 50 ab'okuntiko mu kanisa abakyusiza ebera z'abantu mu Afirika.

## Ebijulizidwamu
Mourine Osoru

**Mourine Osoru** yazaalibwa nga 3 mu Gwekuminoogumu mu 1989, nga Munayuganda omubalirizi w'ebitabo ng'ate ali ku kakiiko akakola amateeka nga mu Gwokubiri mu 2022 yawerezaako ng'omubaka omukyala akiikirira ekibuga kya Arua mu Paalamenti ya Uganda eyekumineemu. Yabeera mu kifo kyekimu mu Paalamenti ya Uganda eyekumi. Mu byobufuzi alina akakwate ku kibiina kya National Resistance Movement nga beebaamuwa kaadi kweyagira okwesimbawo mu kulonda kwa bonna okwa 2016, n'afuna obuwanguzi, nga yali avuganya Christine Bako Abia.

## Obulamu bwe n'okusoma kwe
Osoru yazaalibwa mu Arua nga 3 Ogwekuminoogumu mu 1989 nga bazadde bbe ye Sabua Ajio ne Loyce Adiru. Osoru alina Diguli mu Byokubala ebitabo n'okudukanya ebyensiimbi gyeyafuna okuva ku University of East London mu 2014. Okwongereza kuno yasomera ku Kisubi High School fgyeyatulira S4 wakati wa 2004 ne 2008 ne Forest Hill College e Mukono  gyeyamalira S6 wakati wa 2009 ne 2010. Emikutu egimu gimuteeka kulukalala lw'abasomera ku St. Jude Nursery and Primary School ate abalala balaga nti yaliko ku Kirinya Parents Primary School.

## Emirimu gye
Ng'ogyeyko okubeera ku kakiiko akakola amateeka okuva mu 2016, Osoru yali mubalirizi w'ebitabo mu 2010, oluvannyuma omumyuka w'omukwanaganya w'emirimu ku Ajio Sabua Enterprises okuva mu 2014 okutuuka mu 2015).

Mu Paalamenti ya Uganda eyekumi, y'omu kubali ku kakiiko akalwanirira Eddembe ly'Abantu nga kwekuli n'Ekikula ky'Abantu, Emirimu n'Enkulakula y'Ebitundu.

Mu 2017, Osoru yalondebwa ku ky'okubeera Pulezidenti w'ekibiina ky'Ababaka ba Paalamenti abato abali mu kibiina kya Inter Parliamentary Union (IPU).

Osoru yawambibwa mu 2016.

## Laba na bino

* Olukalala lw'ababaka ba Paalamenti ya Uganda eyekumi

## Ebujuliziddwaamu

## Ewala w'oyinza okubigya

* Inter Parliamentary Union
* Parliament of Uganda
Phyllis Chemutai

**Phyllis Chemutai** (yazaalibwa nga 30 Ogwokutaano 1962), Munnayuganda era munabyabufuzi eyakiririra Disitulikiti y'e Kapchorwa mu Paalamenti ya Uganda ey'omwenda, era nga kati ye mubaka omukyala owa Disitulikiti y'e Kapchorwa, agikikirira omulundi ogwokubiri mu Paalamenti ye uganda ey'e kkumineemu oluvanyuma lwokulondebwa mu kalulu kaabona akakubwa mu mweezi Ogw'oluberyeberye 2021.

Mmemba w'ekibiina ekiri mu buyinza ekya National Resistance Movement.

## Ebijuliziddwamu
Aisha Kabanda

**Nalule Asha Aisha** **Kabanda** Munnayuganda, Munnabyabufuzi era omubaka omukyala akiikirira disitulikiti y'e Butambala mu palimenti ya Uganda era nga yajjira ku ttikiti y'ekibiina ki National Unity Platform.

## Ebimukwatako
Aisha Kabanda mukyala mufumbo era omwami we ye Omar Kalinge-Nnyago, omunoonyereza era akulira eby'okusoma mu Uganda's Wasafiri consulting firm. Balina abaana kkumi.

## Emirimu gye
Aisha Kabanda yasooka okumanyibwa ennyo bweyalondebwa okukiikirira omukulembeze w'eggwanga mu kibuga Kampala (RCC). Kyokka mu mwaka 2015 nga akalulu ka bonna aka 2016 kabindabinda Kabanda yasulawo obukulu buno nagenda avuganye ku bubaka bwa Paalamenti akikiirire disitulikiti ye Butambala nga omubaka omukyala. Mu kulonda okwo Kabanda yakwata kaadi y'ekibiina ki NRM era navuganya kyokka namegebwa Lydia Mirembe. Kabanda teyamatira era naddukira mu kooti okuwakanya ebyalangirwa nti byebivudde mu kulonda kyokka omusango negugobwa nga omulamuzi yesigama ku Kabanda okulemererwa okuleeta obujulizi obukakasa nti okulonda kwalimu emivuyo. Nga okulonda kwa bonna okwomwaka 2021 kusemberera okutuuka, Kabanda yasala eddiiro okuva mu kibiina ki NRM neyegatta ku kisinde ki People Power ekyali kikulemberwa omuyimbi era munnabyabufuzi Robert Kyagulanyi Ssentamu (Bobi Wine). Ekisinde kino kyekyafuuka ekibiina ky'ebyobufuzi ki National Unity Platform era Kabanda nakikwatira bbendera nawangula akalulu nga omubaka omukyala owa Butambala. Nga ogyeko okuba omubaka wa Palamenti era y'amyuka Ssabawandiisi w'ekibiina ki National Unity Platform.  

## Laba ne

* National Unity Platform
* List of members of the eleventh Parliament of Uganda

## Ebijuliziddwa


## Ebijuliziddwa wabweru wa Wikipedia

* Butambala District local government
Lillian Obiale Paparu

**Lillian Obiale Paparu**  yazaalibwa mu 1978, nga munabyabufuzi Omunayuganda awereza nga Omubaka wa Paalamenti, akiikirira Disitulikiti ya Arua. Alina akakwate ku kibiina kya National Resistance Movement (NRM) ekyebyobufuzi ng'era y'abakwatira bendera. Mukulonda kwa NRM okwokusunsula, yavuganya Diana Ayikoru  ne  Immaculate Bako, oluvannyuma ne yeesimbawo nga tavuganyiziddwa.

## Obulamu bwe n'okusoma kwe
Paparu yazaalibwa Col. Nelson ne Evelyn Obiale, nga wakubiri ku baana musanvu. Oluvannyuma lw'omwaka , kitaawe yagenda mubuwangaguse olw'okuba eyali pulezidenti Idi Amin yali agiddwa mu buyinza. Famire oluvannyuma yasenga n'egenda mu buvanjuba bwa Democratic Republic of Congo (DRC).Bweyali awezezza emyaka egigenda okusoma pulayiale, yakomawo mu Uganda gyeyali abeera ne ssenga we mu muluka gwa  Opia mu Disitulikiti ya Arua. Yasomera ku Opia primary school, ate oluvannyuma ku Ekarakafe primary, gyeyamaliriza P7 mu 1994. Yagenda ku Ediofe Girls somera siniya, nga gyeyamalira era n'afuna ebaluwa ya S6.

Yasomera ku Yunivasite ye Makerere, gyeyafunira Diguli mu byensonga z'ebitundu n'embeera z'abantu mu 2002. Yaddamu n'asoma ng'amaliriza Diguli ye n'afuna Dipulooma mu Busomesa mu 2004, ate oluvannyuma Diguli ey'okububiri mu Busomesa mu 2007.

## Emirimu gye
Mu 2009, Paparu yeegata ku kibiina ekirwanirira enkulakulana y'ebitundu by'Omubyalo nga y'avunaanyizibwa ku pulogulaamu ezinaaberawo ate oluvannyuma nga y'adukanya pulogulaamu mu kibiina kino ekya Community Empowerment for Rural Development  CEFORD. Yali musomesa ku Uganda Christian University, e Mukono, ate oluvannyuma n'asomesa kutabi lya yunivasite eno esinganibwa mu Arua.

## Obulamu bwe
Papru mukyala mufumbo  nga baawe ye Simon Ababo, akola ng'adukanya ebyemirimu mu Disitulikiti ya Arua nga balina abaana babiri.

## Laba ne bino

* Olukalala lw'ababaka ba Paalamenti ya Uganda eyekumineemu

## Ebijuliziddwaamu

## Ewalala w'oyinza okubigya

* Lillian Obiale Paparu on Linkedin
Manjeri Kyebakutika

**Manjeri Kyebakutika** mubaka wa Paalamenti ya Uganda ey'omulundi ogw'ekkumi n' ogumu era munaby'abufuzi akikirira Ekibuga kya Jinja mu Busoga. Ali wansi wekibiina ki National Unity Platform (NUP).

## Eby'obufuzi
Manjeri yalondebwa ekwegatta ku Paalamenti y'omulundi ogwe kkumi n'ogumu nga omubaka akyikirira Ekibuga kye Jinja mu Paalamenti. Manjeri yateekebwaawo nga omumumyuka w'akwasisa empisa mu Paalamenti ya Uganda eye kkumi n'emu. Yakwatibwa olw'okwambala akakofira akamyufu aka NUP bweyali nga ayogerako eri banamawulire oluvanyuma lw'omukolo ogwokujaguza amattikira ga Kyabazinga agasooka mulubiri lwe mu Jinja. Nga amaze okukwattibwa, Manjeri yawaabira Poliisi ya Uganda olw'okumutulugunya nebamuletera obuvune mukifuba ne mumugongo.

## Emirimu gye emirala
Manjeri yategeeza Paalamenti ya Uganda ku butali butebenkevu mu Kibuga kye Jinja olw'akasattiro akaaletebwa ab'ebijambiya abaali batiisatiisa okutta abantu kyoka poliisi yali tetekawo basirikale okuziyiza obulumbaganyi buno. Yasaba gavumenti edize ettwale lya Busoga n'obwa Kyabazinga ebintu byabwe omuli ettaka, ebibira, ofisi enkulu eza Disitulikiti, n'ebintu byabwe byonna ebikozesebwa ebitongole bya gavumenti. Yeemulugunya eri gavumenti olw'obutafuula yunivaasite ya Busoga etendekero eryawaggulu erivunanyizibwa gavumenti. Manjeri yagabira abantu baakikirira mu Paalamenti ya Uganda emmere n'ebiyambako mu kunaaba engalo. Yawayo ensonga mu Paalamenti ya Uganda ekwata kubukambwe obukozesebwa abakozi ba Umeme e Jinja omuli okukuba abantu, okukozesa omukka ogubalagala okugumbulula abantu mu bikwekweto byabwe ku nkozesa y'amasanyalaze enkyaamu mu Kibuga e Jinja.

## Laba nabino

# List of members of the eleventh Parliament of Uganda
# Sauda Kauma
# Parliament of Uganda
# Jinja
# National Unity Platform (NUP)

## Ebijuliziddwamu
Sheila Kawamara-Mishambi

**Sheila Kawamara-Mishambi** Munamawulire omuna Uganda, y'akulira Eastern African Sub-Regional Support Initiative for the Advancement of Women (EASSI), yaliko omukiise mu East African Legislative Assembly (EALA). Okusooka yamanyibwa nnyo olw'okukwata amawulire agakwata ku kitta bantu e'Rwanda mu 1994 kati amanyikiddwa nga omulwanirizi w'abakyala n'emirimu gy'okulwanirira eddembe ly'abantu wamu n'okujjawo obutakkanya.

## Obuto bwe n'okusoma kwe
Kawamara yazalibwa Iganga ew'omugenzi Sergio Kawamara ne Helena Kajumba Kawamara. Baasenguka nebagenda e Tooro mu Disitulikiti ye Kabarole gyebaava okudda e Kampala gyeyatandikira okusoma ku Luzira Primary School. Yasomerako ku Shimoni Demonstration School; esomero eryagatta Indian Primary School ne Shimoni Primary School.

Kawamara yatuula A-level ye ku Trinity College Nabbingo e'Kampala. Eno gyeyawakanyiza abasomesa be abaali bamugamba akole ebyamateka ku yunivasite nasalawo okubera omusomesa. Alina diguli okuva ku Makerere University, ku Institute of Social Studies, The Hague, e'Netherlands, n'okuva ku Uganda Management Institute mu Kampala.

## Emirimu gye
Kawamara yafuna obumanyifu olw'emirimu gy'egyokukwata amawulire ku kitta bantu e'Rwanda mu 1994 nga akola ne New Vision Group. Yali omu kukabiina ka banamawulire abana Uganda abaagenda e'Rwanda okukwata amawulire g'ekitta bantu nga wayiseewo ennaku bbiri nga ennyonyi y'eyali Pulezidenti Juvenal Habyarimana ekubiddwa amasasi negwa wansi. Ng'akola emiri gye nga munamawulire, ya somesanga eby'obusubuzi ku Trinity College Nabbingo era yafuuka nankulu wa Uganda Women's Network (UWONET). Okuva mu Museenene wa 2001 okutuusa mu Museenene wa 2006, yali mukiise mu lukiiko lwa East African Legislative Assembly (EALA). Bweyava mulukiiko, yafuuka nankulu wa Eastern African Sub-Regional Support Initiative for the Advancement of Women (EASSI).

Kawamara-Mishambi atandisewo emirimi egyigye nga omuntu era yaliko ne mukibiina kya Cherie Blair Foundation.

## Laba ne bino

* Jacqueline Asiimwe
* George Lugalambi

## Ebijuliziddwamu
Betty Aol Ochan

**Betty Aol Ochan**, Munnayuganda, musomesa era munnabyabufuzi nga yaweerezaako nga Akulembera oluddda oluvuganya Gavumenti mu Paalamenti ya Uganda okuva nga 3 Ogwomunaana 2018. Yalondebwa Patrick Amuriat, Omukulembeze w'ekibiina kya Forum for Democratic Change (FDC), ekibiina ekivuganya Gavumenti ekisingamu ababaka mu Paalamenti eye 10 (2016–2021).

Yaweerezaako nga Mmemba omulonde akiikirira Disitulikiti y'e Gulu mu Paalamenti ya Uganda eye 10.

## Obuto bwe n'emisomo gye
Ochan yazaalibwa nga 28 Ogwekkuminebiri 1958. Yasomera ku Yunivasite y'e Makerere, Yunivasite ya Gavumenti esinga obunene, nga yatikkirwa Dipuloma mu busomesa mu 1981. Mu 2006, Yafuna Diguli mu by'enkulakulana eya Bachelor of Development Studies okuva ku Yunivasite y'e Gulu. Diguli ye ey'okubiri mu by'enkulakulana eya Master of Development Studies yagifunira ku Yunivasite ya Uganda Martyrs University. Era alina Satifikeeti eziwerako mu Nkulakulana y'e bibuga, obukulembeze n'enkolagana mu bantu okuva mu matendekero ga kuno n'ebulaaya.

## Emirimu gye
Nga tannegata ku byabufuzi, Ochan yali musomesa wa Siniya okuva mu 1981 okutuusa mu 1990. Ekitundu ky'akaseera ako okutuusa mu 1985, y'akamala mu Layibi College, ebiseera bye eby'obusomesa yabimalira ku ssomero lya Awere Secondary School.

Mu 1990, yatwala omulimu gw'okukolera mu Kitongole kya Kenya ekitakola magoba ekya ACORD, nga Offiisi z'akyo zaali mu Gulu, nga yali akola nga akulira eby'enkulakulana okutuusa mu 1995. Oluvanyuma yaweereza nga akwasaganya Pulogulaamu z'ekigo kya St. Muritz Catholic Parish okumala ekyaka ebiri okutuusa mu 1997.

Emyaka egyaddako omwenda okutuusa mu 2006, Ochan yali mmemba ku kakiiko ka Disitulikiti y'e Gulu . Mu 2006, yalondebwa okwegatta ku Paalamenti ya Uganda ku kaadi y'ekibiina kya FDC. Abadde mmemba wa Paalamenti okuva kw'olwo.

## Ebijuliziddwamu eby'ebweru wa Wikipediya

* Webusayiti ya Paalamenti ya Uganda

## Ebijuliziddwamu
Catherine Nanziri

**Catherine Nanziri** (yazaalibwa nga 13 ogwomwenda 1999) nga Munayuganda omuzanyi webikonde. Yavugannya mu bikonde bya women's flyweight event mumpaka za 2020 Summer Olympics.

## Ebijjulizidwaamu

## External links

* Catherine Nanziri at Olympedia
Sharon Balmoi Laker

**Sharon Balmoi Laker** Munnayuganda, Munnabyabufuzi.  Ye mubaka omukyala akiikirira Disitulikiti y'e Gulu wansi w'ekibiina ky'ebyobufuzi ekya  National Resistance Movement mu Paalamenti ya Uganda.

## Emirimu gye
Yayogerako eri abawala b'essomero lya Gwengdiya Primary School mu Gulu district era n'abakuutira okwewala okufna ebbuto nga bakyali bato. Yali omu kubaabaga amateeka okuva mu bitundu bye Acholi nga yasaba Gavumenti okuwaayo obuyambi eri Famire z'abo abakosebwa olw'akabenje akaali ku luguudo lwe Kamdini saako n'abo abakosebwa lw'enguudo embi.

Yali omu ku kibiina kya Acholi Parliamentary Group (APG) ne Ker Kwaro Acholi abakoowola okuteebwa kw'abatuuze ba Apaa musanvu abaali bakwatibwa ne basibibwa mu Disitulikiti y'e Adjumani.

Mu 2021, yalondebwa okukiikirira eby'enkulakulana ow'ekibiina kya Acholi Parliamentary Group. Acholi Parliamentary Group kyatandikibwawo mu 1989.  kye kyasooka okutondebwawo mu bukiiko bw'ebitundu mu kakiiko ka National Resistance Council, nga katondebwawo Gavumenti y'ekibiina ky'ebyobufuzi ekya National Resistance Movement-NRM. Kyatondebwawo mu kaseera nga ebitundu by'e Acholi byali bitaataganyizibwa olw'obulumbaganyi bw'abayeekera omwali Lord's Resistance Army-LRA Eggye ly'abayeekera eryali likulemberwa Joseph Kony.

## Ba Mmemba ba Paalamenti abava mu bitundu by'e Acholi

* Anthony Akol
* Phillip Okin Ojara
* Hillary Onek Obaloker
* Ricky Anywar
* John Amos Okot
* Lillian Aber
* Beatrice Akori
* Tonny Awany Nwoya
* Margaret Lamwaka Odwar
* Geoffrey Okello Nwoya
* Betty Aol Ocan
* Simon Wokorach
* Judith Peace Acan
* David Lagen Atuka
* Aciro Menya

## Ebijuliziddwamu

## Ebijuliziddwamu eby'ebweru wa Wikipediya

* Webusayiti ya Paalamenti ya Uganda
Karitas Karisimbi

**Karitas Karisimbi** (yazaalibwa nga 26 Ogwokutaano 1974) Munnayuganda aweereza ku laadiyo, ttivvi era nga muteesiteesi wa pulogulaamu za TV. Akola ne Next Media Services.

Karisimbi yasoma kkoosi byamawulire mu Nairobi ne kkoosi mu byenkozesa ya kompyuta mu United Kingdom.

Yakolako ku  WBS TV nga aweereza pulogulamu eyitibwa *Time Magazine*.

## References
Aisa Black Agaba

**Agaba Aisa Black**  Munnayuganda, munnabyabufuzi era mubaka wa Palamenti. Akiikirira abantu b’e Bugangaizi ow'ebuvanjuba mu Disitulikiti y’e Kakumiro ng’omukiise wa konsityutyuwensi (MP) mu palamenti ya Uganda.    

## Obuvo
Agaba mmemba mu kibiina kya National Resistance Movement (NRM) ekibiina ekikulemberwa Yoweri Kaguta Museveni pulezidenti wa Uganda. Yawangula eyali omubaka wa Palamenti Twinamatsiko Onesmus mu kamyuufu ka NRM ne mu kulonda kwa Uganda okwabonna okwa 2021.    

## Emirimu
Mu palamenti ya Uganda, Agaba aweereza ku bukiiko bubiri okuli akakwata ku by'okuzimba n’eby’enfuna by’eggwanga. 

## Laba ne

* Uganda Women Parliamentary Association
* Susan Jolly Abeja
* Bako Christine Abia
* Dorcus Acen

## Ebijuliziddwa
Helen Nakimuli

**Helen Nakimuli** (yazaalibwa 2 Ogw'Omusanvu

1985) munnabyabufuzi munna Uganda era mubaka mu Palamenti ya Uganda ey'ekkumi n'emu akiikiria abakyala mu distulikiti ye Kalangala.  Nakimuli munna kibiina ki National Unity Platform (NUP) era nga yeminisita wamawulire n'okulwanyisa obuli bwenguzi mu gavumenti eyeekisikiirize (ey'oludda oluvuganya). 

## Gyenvudde n'Okusoma
Nakimuli yazaalibwa ku kyalo Lukuba, mu ggombolola ye Kyamuswa e Kalangala nga kitaawe Faaza munzikiriza yabasodokisi era yaliko omwami atwaala esaza Ssese mu Bwakabaka bwa Buganda ayitibwa Kweeba Rev. Christopher Walusimbi ne Maria Nalwanga Walusimbi eyaliko kansala akiikira Kyamuswa ne Bubeke ku lukiiko lwa disitulikiti e Kalangala  .   Nakimuli yatandika okusoma mu Bukasa Primary school, Hormisdallen Primary School e Bweyogerere mu Wakiso, Our Lady of Good Counsel e Gayaza ku ddaala lya Ordinary Level, St. Augustine secondary school e Wakiso ku Advanced level ye nga tannayingira Makerere University.  

## Omulimu gw’eby'obufuzi
Eby'obufuzi bya Nakimuli byatandikira ku ssomero lya St. Augustine secondary school ng’akulira abayizi.  Mu kalulu ka bonna ak'omwaka 2021 Nakimula yamegga Aidah Nabayiga bwatyo n'afuuka omubaka wa palamenti omukyala owa Disitulikiti y'e Kalangala 

## Emirimu emirala
Nakimuli abadde muzannyi wa volleyball okuva mu 1998.  Yali kapiteeni wa ttiimu ya volleyball ey’abakyala eyeetaba mu mizannyo gya Palamenti ya East Africa e Arusha mu Tanzania.  Mmemba mu kibiina kya COBAP Volleyball Club.  Yayambako bannamwandu b'e Kalangala okufuna bannamateeka ng’abantu abalala bwebaali bagala okutwala bintu bya babbaabwe abagenzi.  Nakimuli yadduukiridde n'obuyambi okwabaddemu emmere, ssabbuuni n’ebirala eri abakadde mu Disitulikiti y’e Kalangala.  Nakimuli yawadde obuyambi eri abantu abaayokebwa amayumba gaabwe.  Nakimuli yalaajanidde minisita omubeezi ow’eby'ensimbi, Haruna Kyeyune Kasolo okussa ebizinga ebye Buvuma ne Namayingo ku nkalala lz'abanaaganyulwa munteekateeka z'ensimbi ez'emyooga.

## Awaadi
Nakimuli yaweereddwa omudaali gw’ekkanisa okuva mu The Orthodox Pope and Patriarch of Alexandria and all Africa, His Divine Beatitude Theodore II ng’asiimibwa olw'obuweereza bwe ng’eky'okulabirako n'okwolesa obutuntubulamu eri Eklesia y’Abasodokisi, Uganda.  

## Laba ne

# Olukalala lw’abakiise mu Palamenti ya Uganda ey’ekkumi n’emu
# Shamim Malende
# Palamenti ya Uganda
# Enkola y’obumu mu ggwanga (NUP) .

## Ebijuliziddwa
Rose Lilly Akello

**Rose Lilly Akello** (yazalibwa nga 23 Ogwekkuminebiri 1971) Munnayuganda, munnabyabufuzi. Ye mubaka omukyala akiikirira Disitulikiti y'e Karenga mu Paalamenti ya Uganda ey'ekkuminemu. Mu Paalamenti y'omwenda n'ekkumi, yaweereza ng'omubaka omukyla akiikirira Disitulikiti y'e Kaabong. Rose yasalawo okukiikirira Disitulikiti y'e Karenga kubanga Karenga yali eyawuddwa okuva ku Kaabong nga 1 Ogwomusanvu 2019. Yafuuka omubaka omukyala owa Disitulikiti y'e Kaabong oluvanyuma lw'okuwangula akalulu ak'ojjuza ekifo mu 2017 nga yali avuganya ne Ms Christine Tubo Nakwang. Ali mu kibiina ekiri mu buyinza ekya, NRM.

## Emisomo gye
Mu 1986, yakola ebibuuzo bye eby'akamalirizo ebya Primary Leaving Examinations ku ssomero lya Kotido Mixed Primary School. Satifikeeti ye eya Uganda Certificate of Education yagifunira ku Kangole Girls S.S. mu 1990. Oluvanyuma yegatta ku Moroto High School era namaliriza n'ebigezo bya Uganda Advanced Certificate of Education mu 1993.  Yafuna Dipuloma mu Hotel Management Studies mu 1996 okuva ku National College of Business Studies, Nakawa. Mu 2004, yafuna Dipulooma endala eya diploma in Social Work and Social Administration okuva ku ttendekero lya Nsamizi Institute of Social Development. Mu 2013, yafuna Diguli ya Bachelor of Democracy and Development Studies okuva mu Yunivasite ya Uganda Martyrs University. Rose yaweebwa ekifo mu China oKusoma essomo elikwata ku byobufuzi erya Political Science and Administration era yamaliriza mu 2014 ne Satifikeeti.

## Emirimu gye
Wakati wa 1993 ne 1994, yakola nga omusomesa ku ssomero lya Komukuny Girls Primary School. okuva mu 2000 - 2010, yaweereza nga mmemba ku kakiiko ka Kaabong District Service Commission.  Okuva mu 1995 - 2002, yakolerako ku offiisi z'ekitongole kya Pulezidenti ekya Karamoja Development Agency, ng'akwasaganya ebintu by'omu sitoowa. Era yaweerezaako nga memba ku kakiiko ka Kotido District Tender Board wakati wa 2002 ne 2005. Okuva mu 2003 okutuusa kati, aweereza nga Dayilekita w'ekibiina kya Mowoin Women's Group, Disitulikiti y'e Kaabong. Mu 2007, yaweebwa omulimu ng'omuyambi ku nsonga za pulogulamu u Oxfam GB, Kotido Field Office.

## Emirimu gye egy'ebyobufuzi
Okuva mu 2011 okutuusa kati, Rose aweerezza ng'omubaka mu Paalamenti akiikirira, Disitulikiti y'e Kaabong, ne Disitulikiti y'e Karenga.

## Ebimukwatako eby'omunda
Mukyala mufumbo. Ebintu ebinyumira Rose mulimu okukunga abantu, okubuulirira, okusoma, okuzannya omuzannyo gw'okubaka, okuwuliriza ennyimba eziryowa omwoyo, okukuuma obutonde bw'ensi n'okutabaganya abantu.

## Laba na bino

* Olukalala lw'ababaka ba Paalamenti ya Uganda ey'omwenda
* Olukalala lw'abammemba ba Paalamenti ya Uganda ey'ekkumi
* Olukalala lw'ababaka ba Paalamenti ya Uganda ey'ekkuminemu

## Ebijuliziddwamu eby'ebweru wa Wikipediya

* Webusayiti ya Paalamenti ya Uganda

## Ebijuliziddwamu
Sandra Nabweteme

**Sandra Nabweteme** (yazaalibwa nga 1 Ogw'ekuminneemu 1996) Munn'ayunga asaamba omupiila azannya nga omulumbi wa Karadeniz Ereğli Belediyespor ne tiimu ya Uganda enkulu. Yazannyira Southwestern Oklahoma State University omupiira gwe somero okuva 2016 paka 2019 gyeyawangulira emidaali ejy'enjawulo. Mu 2015, yatumibbwa omuzaanyi omukyala owomwaaka mu FUFA.

## Obulamu bwe obwo'mu buto
Nabweteme yakulira mu Kampala. Yatandika emisomo  gyemipiila ku myaka ettaano era yazanyira mu tiimu z'abalenzi ezokukyalo paka bwe yawezza emyaaka kumineena. Yayitibwa mu  Kawempe Muslim gyeyayongera okuzannya omupiira.

## Emisomo gye
Nabweteme yazanyila Southwestern Oklahoma State University mu United States okuva 2016 paka 2019 era natikibwa diguli mu kunnonooza ebyobuzimbi (Engineering Physics) mu Gwekuminogumu 2020.

## Ttiimu zazanyiddemu
Nabweteme yazanya sizonni bbiri ne Kawempe Muslim mu mipiira ejyaali gisinga mu Uganda ejjya FUFA Women Elite League. Yakulembera mu mizaanyo gino mu goolo ezatebeebwa mu sizoni zombi, ne goolo kkumi na musanvu mu mizaanyo mwenda mu sizoni ye ey'oluberyeberye ne goolo abiri mu sattu mu mizaanyo kkumi n'ena mu sizoni ye ey'okubiri, natuusa Kawempe kubuwanguzi mu siznni zombi.

Mu Gwokusattu 2021, Nabweteme yegatta ne Þór/KA eya Icelandic Úrvalsdeild kvenna. Nga 20 Ogwomu sanvu 2021, Kilaabu ya 1. deild kvenna club FH mu sizoni yonna eyali esigalidde oluvanyuma lw'okulabikira mu mizaanyo musanvu ne Þór/KA, gyeyatebeera goolo ssattu.

## Ku mutendera gwe'gwanga
Mu 2019, Nabweteme yazanyira Uganda national team mu mpaka za 2020 CAF Women's Olympic Qualifying Tournament.

### Goolo zomuwanga emalala

## Obulamu bwe
Maama wa Nabweteme, Angela Nabukeera, yazanyira ttiimu ya Kampala United mu gya 2000 egyoluberyeberye.

## Okusimibwa

### Kilaabu

* FUFA Women Elite League champion: 2015, 2016
* GAC Tournament champions: 2017, 2019

### Omuntu

* FUFA Female Player of the Year: 2015
* FUFA Women Elite League top goal scorer: 2015, 2016
* GAC Tournament MVP: 2019
* First Team All-GAC selection: 2016, 2017, 2018, 2019
* GAC Freshman of the Year: 2016
* GAC Offensive of the Year: 2019
* GAC top goal scorer: 2019

## Ebijuliziddwa

## Ebijuliziddwamu eby'ebweru wa Wikipideya

* Sandra Nabweteme at Soccerway
* Sandra Nabweteme at the Football Association of Iceland (in Icelandic)
*
Janepher Mbabazi Kyomuhendo

**Janepher Mbabazi Kyomuhendo** ( yazaalibwa nga: 24-Ogwekkuminebiri-1979) Munnayuganda mubazi wa bitabo era nga yaweereaako ng'omubaka omukyala akiikirira Disitulikiti y'e Kagadi mu Paalamenti ya Uganda 10th. Yali ava mu kibiina kya National Resistance Movement (NRM). Era yaddamu n'alondebwa mu kifo ky'omubaka Omukyala akiikirira Disitulikiti y'e Kagadi mu Paalamenti ya Uganda 10th.

## Obuto bwe n'emisomo gye
Janepher Mbabazi Kyomuhendo yasomera ku Nyakayojo Secondary School mu misomo gye egya Ordinary level era n'afuna Satifikeeti ye eya Uganda Certificate of Education mu 1996. Ebigezo bye eby'akamalirizo ebya Uganda Advanced Certificate of Education yabikolera ku Kinoni Girls School mu 1998. Oluvanyuma yeyongerayo ne misomo gye ku Yunivasite y'e Nkumba ng'eno gyefunira Diguli ye mu kukwasaganya bizinensi eya Bachelor of Business Administration mu 2004. N'oluvanyuma yeyongerayo nafuna Diguli ey'okubiri eya Master of Business Administration era ku Nkumba Yunivasite nga yagimaliriza mu 2009.

## Emirimu gye
Janepher Mbabazi Kyomuhendo yakola nga Maneja wa Kkamuni ya AIM Engineering (U) Ltd okuva mu 2005 - 2007. Yali omubalirizi w'ebitabo ow'omunda mu Ddwaliro ly'e Mengo Hospital okuva mu 2007 okutuusa 2009. Yafuuka maneja w'ebyensimbi n'enzirukanya mu Kkampuni ya AIM Engineering (U) Ltd okuva mu 2009 okutuusa 2012. Mu kkampuni ya ILISO Consulting (Pty) Ltd, yali Maneja era akwasaganya eby'ensimbi okuva mu 2012 okutuusa 2015. Yafuuka omubaka omukyala akiikirira Disitulikiti y'e Kgadi mu Paalamenti ya Uganda ey'ekkumi okuva mu 2016 okutuusa 2021.

Mmemba ku kakiiko akakwasganya ensimbi za Gavumenti aka Committee of Public Accounts (Commissions, Statutory Authorities and State Enterprises-COSASE) Committee era yalondebwa okubeera memba ku kakiiko akakwasaganya okuzimba ebizimbe bya Gavumenti aka Physical Infrastructure committee.

## Ebirala by'eyakola
Yagaba entamu n'ensimbi eri ebibiina ebiwola n'okutereka ssente (SACCOS), yavujirira emizannyo gy'okubaka n'okusamba omupiira, yasasula ebisale by'abayizi 20 mu Ttendekero ly'ebyemikono, yagaba enkumbi, amasowaani, mu offiisi ya LC1 okukola ku mikolo gy'okukitundu, yagaba sikaala eri abayizi abaali baleebya bannabwe.

## Laba na bino

# Olukala lw'aba mmemba ba Paalamenti ya Uganda ey'ekkuminemu
# National Resistance Movement
# Disitulikiti y'e Kagadi

## Ebijuliziddwamu